Pearsonovo medzinárodné letisko

Pearsonovo medzinárodné letisko (angl. Toronto Pearson International Airport) alebo Medzinárodné letisko Lestera B. Pearsona, alebo skrátene Letisko Pearsona, (IATA: YYZ, ICAO: CYYZ) je medzinárodné letisko v najväčšom meste kanadskej provincie Ontario, Toronte. Letisko je hlavným leteckým uzlom torontskej aglomerácie, ktorá je domovom približne 8,1 miliónovej populácie, čo predstavuje 25 percent obyvateľstva Kanady. Nachádza sa 25 km na severozápad od centra Toronta. Letisko nesie názov po kanadskom politikovi a nositeľovi Nobelovej ceny mieru, Lesterovi Bowles Pearsonovi. Pearson je najvyťaženejšie letisko Kanady s plochou dvakrát takou veľkou, ako Vancouver Airport (ktoré je druhé najvyťaženejšie). V roku 2019 letisko odbavilo 50,5 milióna cestujúcich a letiskom prešlo 455 tisíc lietadiel. Je 32. najrušnejším letiskom sveta a 18. najvyťaženejším podľa pohybov lietadiel. V roku 2006 bolo britským Inštitútom pre dopravný management ocenené ako najlepšie letisko sveta. História Územie letiska bolo vytvorené z deviatich farmárskych usadlostí, ktoré v roku 1937 odkúpila Toronto Harbour Commission (komisia torontského prístavu na pobreží Veľkých jazier, v tom čase mala na starosti aj leteckú dopravu). Letisko bolo otvorené v roku 1939 pod názvom Bishop Field Toronto Airport Malton. Bishop bol kanadské letecké eso z prvej svetovej vojny. Prvý terminál bol vybudovaný v roku 1938 a bol to štandardný terminál tých čias, vytvorený z farmárskeho domu. V tom čase ale územie letiska predstavovalo plochu 1,7 km², letisko ďalej disponovalo kompletným osvetlením, zariadením na hlásenie poveternostných správ, dvoma dráhami s pevným a jednou dráhou s trávnatým povrchom. Do roku 1960 existovalo letisko pod názvom Letisko Malton. Letisko bolo v roku 1984 pomenované po Lesterovi Bowles Pearsonovi. V roku 1991 bol otvorený Terminál 3, v roku 1997 severojužná pristávacia dráha 15R/33L. Ďalšia pristávacia dráha, 06R/24L, bola otvorená v roku 2002. Terminály Letisko Pearson Airport má momentálne dva funkčné terminály, Terminal 1 a Terminal 3. Terminál 1 bol otvorený v roku 2004 a nahradil starší Terminál 1, ktorý bol zbúraný. Bol navrhnutý presížnymi architektonickými kanceláriami Skidmore, Owings and Merrill LLP, Adamson Associates Architects, a Moshe Safdie and Associates. Medzi terminálmi premáva monorail Link train. Aerolínie a destinácie Štatistika Galéria Referencie Iné projekty Commons ponúka multimediálne súbory na tému Pearsonovo medzinárodné letisko Externé odkazy Toronto Pearson International Airport – Greater Toronto Airports Authority Zdroje Tento článok je čiastočný alebo úplný preklad článku Toronto Pearson International Airport na anglickej Wikipédii.